Bad Tölz

Bad Tölz estas urba komunumo en Germanio. Ĝi troviĝas en la distrikto Bad Tölz-Wolfratshausen kaj en la distriktaro Supra Bavario de la federacia lando Bavario, kaj estas la administra centro de la distrikto. Fine de decembro 2025 la komunumo havis 19 652 loĝantojn sur areo de 30,8 kvadrataj kilometroj. Tio rezultigas loĝdenson de 629 loĝantoj/km². Ĝi estas kuracloko - pri tio indikas la nomparto "Bad", kiu laŭvorte signifas "banloko". La terma urbeto ester la regiono krom por banlokaj hospitaloj kaj instalaĵoj aparte konatas pro elstara knaba koruso, kiu en 1956 fondiĝis en la urbo kaj portas ties nomon, sed ekde 1970 plufunkcias en Munkeno. Ekde 2009, la simuladcentro por la montara kaj aera savado de la Bavara Monta Savservo situas en Bad Tölz. La unua tia simuladsistemo en la mondo ofertas la avantaĝon ke trejnado sur realaj helikopteroj povas plejparte esti forĵetita. Vivi verde kaj sane Bad Tölz, same kiel Medellín au la insulo de Lombok faris grandan ŝanĝon en la maniero vivi pli verde kun ekzemple 100 da florherbejoj laŭlonge de stratoj. Saniga klimato Ekde 1969, Bad Tölz havas la titolon de "Climate Health Resort". Malalta nivelo de malpurigaĵoj en la aero kaj malaltaj niveloj de poleno, fajna polvo kaj alergenoj estas trajtoj de tiu ĉi klimata kuracloko. Ekde 2005, Bad Tölz ankaŭ estis agnoskita "erikeja kuracloko" Vidindaĵoj Vidindaĵo en la banloka parto estas la tegmento-monumento kaj la vestiblo konstruita de Heinz Moll en 1929-1930, la plej granda en Eŭropo (110 metroj longa). Ekde la fino de la banloka kulturo, la vestiblo altiris artistojn kaj kuratorojn kiuj realigas ekspoziciojn kaj interfakajn kulturajn projektojn ĉi tie. La ĉefstrato en la orienta (pli malnova) distrikto estas la Marktstrasse, kiu plejparte konservis sian originan aspekton kaj estas populara turista loko. La strato nun estas plejparte piedira strato kun fontanoj, skulptaĵoj kaj terasoj por trinki aŭ ripozi. La konstruaĵoj montras, kiel riĉe ornamitaj domoj kun fasadpentraĵoj kaj floroj estas kutimaj vidindaĵoj en suda Germanio, . Partneraj urboj Vichy, Aŭvernjo, Francio San Giuliano Terme, Toskanio, Italio Mayrhofen, Aŭstrio Referencoj Eksteraj ligiloj Oficiala retejo (germane)